Komission asetus (EY) N:o 1665/2003, annettu 22 päivänä syyskuuta 2003, asetuksen (EY) N:o 2400/96 liitteen täydentämisestä (Clementine del Golfo di Taranto, Mela Val di Non ja Clementinas de las Tierras del Ebro tai Clementines de les Terres de l'Ebre)



Virallinen lehti nro L 235 , 23/09/2003 s. 0006 - 0007



Komission asetus (EY) N:o 1665/2003, annettu 22 päivänä syyskuuta 2003, asetuksen (EY) N:o 2400/96 liitteen täydentämisestä (Clementine del Golfo di Taranto, Mela Val di Non ja Clementinas de las Tierras del Ebro tai Clementines de les Terres de l'Ebre) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92(1), sellaisena kuin se on viimeksi muutettuna komission asetuksella (EY) N:o 692/2003(2), ja erityisesti sen 6 artiklan 3 ja 4 kohdan, sekä katsoo seuraavaa: (1) Italia on toimittanut komissiolle asetuksen (ETY) N:o 2081/92 5 artiklan mukaisesti hakemuksen, joka koskee nimityksen "Clementine del Golfo di Taranto" rekisteröimistä maantieteellisenä merkintänä, ja toisen hakemuksen, joka koskee nimityksen "Mela Val di Non" rekisteröimistä suojattuna alkuperänimityksenä. Espanja on toimittanut komissiolle hakemuksen, joka koskee nimityksen "Clementinas de las Tierras del Ebro" tai "Clementines de les Terres de l'Ebre" rekisteröimistä maantieteellisenä merkintänä. (2) Mainitun asetuksen 6 artiklan 1 kohdan mukaisesti on todettu, että hakemukset ovat asetuksen säännösten mukaisia ja että niissä on erityisesti kaikki asetuksen 4 artiklassa edellytetyt tiedot. (3) Komissiolle ei ole toimitettu asetuksen (ETY) N:o 2081/92 7 artiklassa tarkoitettuja väitteitä sen jälkeen, kun tämän asetuksen liitteessä mainitut nimitykset julkaistiin Euroopan yhteisöjen virallisessa lehdessä(3). (4) Tämän vuoksi kyseiset nimitykset on kirjattava suojattujen alkuperänimitysten ja suojattujen maantieteellisten merkintöjen rekisteriin, ja niitä on pidettävä yhteisössä suojattuina alkuperänimityksinä tai maantieteellisinä merkintöinä. (5) Tämän asetuksen liite täydentää komission asetuksen (EY) N:o 2400/96(4), sellaisena kuin se on viimeksi muutettuna asetuksella (EY) N:o 1491/2003(5), liitettä, ON ANTANUT TÄMÄN ASETUKSEN: 1 artikla Täydennetään asetuksen (EY) N:o 2400/96 liite tämän asetuksen liitteessä mainituilla nimityksillä, ja lisätään kyseiset nimitykset asetuksen (ETY) N:o 2081/92 6 artiklan 3 kohdan mukaisina suojattuina alkuperänimityksinä (SAN) tai suojattuina maantieteellisinä merkintöinä (SMM) suojattujen alkuperänimitysten ja suojattujen maantieteellisten merkintöjen rekisteriin. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä syyskuuta 2003. Komission puolesta Franz Fischler Komission jäsen (1) EYVL L 208, 24.7.1992, s. 1. (2) EUVL L 99, 17.4.2003, s. 1. (3) EYVL C 11, 17.1.2003, s. 7 (Clementine del Golfo di Taranto). EUVL C 30, 8.2.2003, s. 15 (Mela Val di Non). EYVL C 22, 19.1.2003, s. 5 (Clementinas de las Tierras del Ebro tai Clementines de les Terres de l'Ebre). (4) EYVL L 327, 18.12.1996, s. 11. (5) EUVL L 214, 26.8.2003, s. 6. LIITE PERUSTAMISSOPIMUKSEN LIITTEEN I IHMISRAVINNOKSI TARKOITETUT TUOTTEET Tuoreet hedelmät ja vihannekset ITALIA Clementine del Golfo di Taranto (SMM) Mela Val di Non (SAN) ESPANJA Clementinas de las Tierras del Ebro tai Clementines de les Terres de l'Ebre (SMM).